मंत्रियों और अफसरों से नियमित संपर्क में था फई...  
अमेरिका में हाल ही में पकड़े गए आईएसआई एजेंट सईद गुलाम नबी फई ने यह दावा भी किया है कि उसके कैबिनेट मंत्रियों और अफसरों से संपर्क रहे हैं।
अमेरिका में हाल ही में पकड़े गए आईएसआई एजेंट सईद गुलाम नबी फई ने यह दावा भी किया है कि कैबिनेट मंत्रियों और दूतावास के कुछ अफसरों के साथ उसके नियमित संपर्क रहे।   7 दिसंबर को एक बयान में फई ने यहां तक कहा कि 18 जुलाई को उसकी गिरफ्तारी के दिन भी एक भारतीय अफसर ने उसे फोन किया था और उससे मिलने की बात कही थी। सईद गुलाम नबी कश्मीरी मूल का अमेरिकी नागरिक है जो अमेरिका में कश्मीर पर एनजीओ चलाता रहा है। हाल ही में उसे आईएसआई से पैसे लेने और उसके लिए काम करने के आरोप में गिरफ्तार किया गया था। उसने अदालत ने माना कि वह आईएसआई के लिए काम करता रहा है।